open-index/open-wikipedia-markdown huggingface dataset:
The Next Day

***The Next Day*** — ინგლისელი მუსიკოს დეივიდ ბოუის 24-ე სტუდიური ალბომი, რომელიც გამოიცა 2013 წლის 8 მარტს. ალბომის პროდიუსერია ტონი ვისკონტი. 2013 წლის 8 იანვარს გამოვიდა პირველი სინგლი ამ ალბომიდან, „Where Are We Now?“. მოგვიანებით გამოვიდა მეორე, „The Stars (Are Out Tonight)“.

## შეფასება
ალბომის ადრეული მიმოხილვები ძალიან დადებითი იყო. ნილ მაკ-გორმიკმა (*The Daily Telegraph*) ალბომს ხუთი ქულა მიანიჭა, უწოდა რა „საკუთარ მითოსში გა­ბე­დუ­ლი, ლამაზი და რთული კვლევა“.

## სიმღერების სია
### *The Next Day Extra*
2013 წლის 4 ნოემბერს გამოვიდა ალბომის 3 დისკიანი გამოცემა (DVD-ის ჩათვლით). პირველზე წარმოდგენილია ალბომის სტანდარტული გამოცემა. დამატებითი დისკი მოიცავს 10 სიმღერას, რომელიც არ იქნა შეტანილი ორიგინალურ გამოცემაში, მათ შორის - იაპონური და დელუქს გამოცემებიდან, რემიქსების და ოთხი სრულიად ახალი სიმღერის თანხლებით. DVD-ზე შეტანილია პრომო ვიდეოები   "Where Are We Now?," "The Stars (Are Out Tonight)," "The Next Day" და "Valentine's Day".

გარდა ამისა, გამოიცა 7 სიმღერიანი ციფრული EP დელუქს გამოცემის დამატებების გარეშე.

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## რესურსები ინტერნეტში
*დეივიდ ბოუის ოფიციალური საიტი

## სქოლიო 
კატეგორია:2013 წლის ალბომები
კატეგორია:დეივიდ ბოუის ალბომები
კატეგორია:Columbia Records-ის ალბომები
კატეგორია:ალბომები დეივიდ ბოუის პროდიუსერობით
კატეგორია:ალბომები ტონი ვისკონტის პროდიუსერობით
ბერონ-დე-ასტრარდის დეპარტამენტი

**ბერონ-დე-ასტრარდის დეპარტამენტი** () — დეპარტამენტი არგენტინაში, კორიენტესის პროვინციაში. 

არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 2 294 ადამიანს შეადგენდა. ფართობი 804 კმ²-ია.

დეპარტამენტის ადმინისტრაციული ცენტრია ქალაქი ბერონ-დე-ასტრარდა. 

## რესურსები ინტერნეტში
* არგენტინის მოსახლეობის 2001 წლის აღწერის მონაცემები
* Provincia de Corrientes. Viviendas, población por sexo e índice de masculinidad, según departamento. Año 2010 

კატეგორია:კორიენტესის პროვინციის დეპარტამენტები
ლა-პომის დეპარტამენტი

**ლა-პომის დეპარტამენტი** () — დეპარტამენტი არგენტინაში, სალტის პროვინციაში. 

არგენტინის სტატისტიკის ეროვნული ინსტიტუტის მონაცემებით, 2010 წელს დეპარტამენტის მოსახლეობა 1 738 ადამიანს შეადგენდა. ფართობი 4 447 კმ²-ია.

დეპარტამენტის ადმინისტრაციული ცენტრია ქალაქი ლა-პომა. 

## რესურსები ინტერნეტში
* არგენტინის მოსახლეობის 2001-2010 წლების აღწერების მონაცემები

კატეგორია:სალტის პროვინციის დეპარტამენტები
კასტელიანოსის დეპარტამენტი

**კასტელიანოსის დეპარტამენტი** () — დეპარტამენტი არგენტინაში, სანტა-ფეს პროვინციაში. 

არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 162 165 ადამიანს შეადგენდა. ფართობი 6 600 კმ²-ია.

დეპარტამენტის ადმინისტრაციული ცენტრია ქალაქი რაფაელა. 

## რესურსები ინტერნეტში
* არგენტინის მოსახლეობის 2001 წლის აღწერის მონაცემები
* Provincia según localidad. Población censada en 1991 y población por sexo en 2001

კატეგორია:სანტა-ფეს პროვინციის დეპარტამენტები
დუბროვკა (ვსევოლოჟსკის რაიონი)

**დუბროვკა** — დაბა რუსეთში, ლენინგრადის ოლქში, დუბროვსკოეს საქალაქო დასახლების ადმინისტრაციული ცენტრი. მდებარეობს ვსევოლოჟსკის რაიონში, მდინარე ნევის ნაპირას. 2010 წლის მონაცემებით დაბის მოსახლეობა 6 693 ადამიანს შეადგენდა.

## ისტორია
1500 წელს მოსკოველი დიაკის (მდივანი) დმიტრი კიტაევის მიერ ჩატარებული აღწერის მიხედვით, სოფელი „ნევის დუბროვა“, ნევის მარჯვენა ნაპირას, ჯერ კიდევ 1500 წელს არსებობდა. სოფელი შედიოდა ორეხოვსკის მაზრის შემადგენლობაში და ასევე სპასკის საქალაქო პოგოსტში. ამ სოფლის გარდა, კიდევ 3 ამავე სახელწოდების სოფელი იყო ამ პოგოსტში.

დასახლება პირველად რუკაზე აღნიშნეს XVIII საუკუნის მესამე ნახევარში, სახელწოდებით დუბრვა, ამ რუკის ავტორი იყო პ. ვასანდერი.

## რესურსები ინტერნეტში 
* დუბროვსკოეს საქალაქო დასახლება 
* დუბროვკა — დიდი საბჭოთა ენციკლოპედია

## სქოლიო
კატეგორია:ლენინგრადის ოლქის დაბები
ბანფის ეროვნული პარკი

**ბანფის ეროვნული პარკი** () — კანადის უძველესი ეროვნული პარკი, დაარსდა 1885 წელს კანადის კლდოვან მთებში. ეროვნული პარკი მდებარეობს ქალაქ კალგარის დასავლეთით 110-180 კილომეტრის დაშორებით, ალბერტის პროვინციაში, მისი ფართობი შეადგენს 6 641 კმ²-ს, მოიცავს მთიან ადგილებს, მრავალ მყინვარსა და მყინვარულ მასივებს, ასევე ალპურ მინდვრებსა და წიწვოვან ტყეს. პარკში გამავალი Icefields Parkway-ის საავტომობილო გზა გადაჭიმულია სამხრეთიდან, ლუიზის ტბიდან, ჩრდილოეთისკენ ჯასპერის ეროვნულ პარკამდე. ბანფის ეროვნულ პარკს ესაზღვრება: დასავლეთით — ტყის მასივი და იუჰოს ეროვნული პარკი, სამხრეთით — კუტენეის ეროვნული პარკი და სამხრეთ-აღმოსავლეთით — Kananaskis Country-ის ეროვნულ პარკთა ქსელი. პარკის კომერციულ ცენტრს ქალაქი ბანფი წარმოადგენს, რომელიც მდინარე ბოუს ხეობაში მდებარეობს.

ბანფი მსოფლიოში ერთ-ერთ ყველაზე ხშირად მონახულებადი ეროვნული პარკია, მისი ეკოსისტემის მდგომარეობა საკმაოდ ცუდ მდგომარეობაშია. გასული საუკუნის 90-იან წლებში დაიწყო კანადის პარკების ორწლიანი ეკო-მონიტორინგი და შესწავლა, რის შემდეგადაც შემუშავდა სხვადასხვა სტრატეგია, რომლის მიხედვითაც პარკების ეკოსისტემის გაუმჯობესება დაიწყო.

## რესურსები ინტერნეტში 
* პარკის ოფიციალური საიტი 
* ქალაქ ბანფის ოფიციალური საიტი 
* ბანფის ეროვნული პარკი Bivouac.com-ზე 

## სქოლიო 
კატეგორია:კანადის ეროვნული პარკები
კატეგორია:1885 წელს დაარსებული დაცული ტერიტორიები
ბაბიდების აჯანყებები

**ბაბიდების აჯანყებები** — სახალხო ანტიფეოდალური აჯანყებები ირანში 1848-1852 წლებში, ობიექტურად მიმართული იყო უცხო კაპიტალის შემოჭრის წინააღმდეგ. აჯანყებებში აქტიურად მონაწილეობდნენ გლეხები, ხელოსნები, ქალაქის ღატაკი ფენები და წვრილ ვაჭრები; ხელმძღვანელები იყვნენ სამღვდელოების დაბალი ფენიანი და წვრილ ვაჭართა წრიდან გამოსული ბაბიდების სექტის წევრები. ირანის სოციალურ-ეკონომიკური განვითარების დაბალმა დონემ განაპირობა ბაბიდური მოძრაობის რელიგიური ფორმა. აჯანყებულთა მთავარი მოთხოვნა იყო თემური საკუთრების აღდგენა. ბაბიდების აჯანყების მონაწილენი მიზნად ისახავდნენ სამართლიანობისა და თანასწორობის სამეფოს შექმნას, სადაც არ იქნებოდა ადამიანის ექსპლუატაცია. ბაბიდების პირველი აჯანყება მოხდა მაზანდარში 1848 წლის სექტემბერში. მოლების - მაჰამედ ალი ბარფორუშისა და ჰუსეინ ბოშრუეს ხელმძღვანელობით. აჯანყებულებმა შექმნეს გამაგრებული ბანაკი ქალაქ ბარფორუშის სამხრეთ-აღმოსავლეთით და სცადეს თავიანთი უტოპიური იდეების პრაქტიკულად განხორციელება - შემოიღეს ქონებრვი თანასწორობა. აჯანყება 1849 წლის მაისში ჩააქრეს. უფრო ორგანიზებული იყო მეორე აჯანყება ზანჯანში 1850 წლის იანვარ-დეკემბერში. ბაბიდებმა მედგარი წინააღმდეგობა გაუწიეს შაჰის ჯარებს. ხელისუფლება სასტიკად გაუსწორდა ბაბიდებს. შედარებით ხანმოკლე აღმოჩნდა მესამე აჯანყება ნეირიზში 1850 წლის ივნისში. მისი ჩაქრობის შემდეგ ბაბიდთა რაზმები ფარსის მთებში განაგრძობდნენ შეიარაღებულ ბრძოლას. ბაბიდების აჯანყების ჩაქრობის შემდეგ მათ ტერორი გააჩაღეს. 1852 წლის აგვისტოს სცადეს მოეკლათ შაჰ ნასრ ედ-დინი, მაგრამ უშედეგოდ. ხელისუფლებამ ბევრი მათგანი სიკვდილით დასაჯა.

## ლიტერატურა
კატეგორია:ირანის სამხედრო ისტორია
ართური (მდინარე)

**ართური** () — მდინარე ავსტრალიაში. მდებარეობს ტასმანიის შტატში ამავე სახელწოდების კუნძულზე. მისი სიგრძე შეადგენს 172 კილომეტრს.

## იხილეთ აგრეთვე
*ტასმანიის მდინარეების სია

## რესურსები ინტერნეტში
*ართური bonzle.com-ზე

კატეგორია:ტასმანიის მდინარეები
ტასმანიის მდინარეების სია

აქ მოცემულია **ტასმანიის მდინარეების სია**.

* არვი
* ართური
* გორდონი
* დეივი
* დერუენტი 
* ელიზაბეთი
* ენი
* კასკადი
* კინგი
* კლაიდი
* კუინი
* ლეა
* მაკინტოში
* მაკკუორი
* მარჩისონი
* მერსი
* ნორთ-ესკი
* პაიმენი
* პაიპერსი	
* საუთ-ესკი
* სოფია
* სპერო
* სტიქსი
* ტამარი
* ფორთი
* ფრანკლინი
* ჰელიერი
* ჰენტი
* ჰობარტი
* ჰუონი

## სქოლიო
კატეგორია:ტასმანიის მდინარეები
ბელტურბეტი

**ბელტურბეტი** (ბელტარბეტი; ბელტერბეტი; ; ) — პატარა ქალაქი ირლანდიაში, კავანის საგრაფოში (ოლსტერის პროვინცია). მდებარეობს ქალაქ კავანიდან 14 კმ-ში, დუბლინიდან 123 კმ-ში. ბელტურბეტი განლაგებულია N-3 ავტომაგისტრალზე, 4 კმ-ში ჩრდილოთ ირლანდიის საზღვრიდან, კავანისა და ფერმანას საგრაფოებს შორის. ქალაქს საავტობუსო კავშირი აქვს დუბლინსა და დასავლეთ სანაპიროსთან.

## დემოგრაფია 
მოსახლეობა — 1 395 ადამიანი (2006 წლის მონაცემებით). 2002 წელს მოსახლეობა შეადგენდა 1 295 ადამიანს. 

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.

## რესურსები ინტერნეტში 
* ადგილმდებარეობა ირლანდიაში   
* ქალაქის რუკა 
* ბელტურბეტის სარკინიგზო სადგური  
* ბელტურბეტი 1613-1840 წლებში  
* Belturbet Genealogy Page 
* Lady Of the Erne festival 
* Fishing in the area 
* Boat cruises

## სქოლიო 
კატეგორია:ირლანდიის ქალაქები
კატეგორია:კავანის საგრაფოს დასახლებული პუნქტები
ბირი

**ბირი** (ბერი; ; ) — პატარა ქალაქი ირლანდიაში, ოფალის საგრაფოში (ლენსტერის პროვინცია). ქალაქის მთავარი ღირსშესანიშნაობა — ბირის ციხე-სიმაგრე, როსის გრაფების რეზიდენცია.

ადგილობრივი სარკინიგზო სადგური გაიხსნა 1858 წლის 8 მარტს და დაიხურა 1963 წლის 1 იანვარს

## დემოგრაფია 
მოსახლეობა — 5 081 ადამიანი (2006 წლის მონაცემებით). 2002 წელს მოსახლეობა შეადგენდა 4 436 ადამიანს. 

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.

## რესურსები ინტერნეტში 
* საგრაფოს საიტზე  

## სქოლიო 
კატეგორია:ირლანდიის ქალაქები
კატეგორია:ოფალის საგრაფოს დასახლებული პუნქტები
Wasting Light

***Wasting Light*** () — ამერიკული როკ-ჯგუფ ჯგუფ Foo Fighters-ის მეშვიდე სტუდიური ალბომი, რომელიც გამოვიდა 2011 წელს. მასში დეივ გროლმა, ჯგუფის ლიდერმა, სცადა კოლექტივის ადრეული ნამუშევრების სტილის გამეორება და ციფრული ტექნოლოგიების უფრო ნაკლებად გამოყენება. ამისათვის ალბომი ჩაიწერა მის შინაურ სტუდიაში, ავტოფარეხში, კალიფორნიაში, მთლიანად ანალოგურ ტექნიკაზე. ალბომის პროდიუსერი არის ბუტჩ ვიგი.

ვინაიდან ძველი ტექნიკა არ იძლეოდა შეცდომების შესწორების საშუალებას, ჯგუფმა სიმღერების რეპეტიციაში 3 კვირა გაატარა, ხოლო ვიგი კარგად ეცნობოდა მოძველებულ ტექნიკას. ჯგუფმა წინა ალბომებთან შედარებით უფრო მძიმე და უხეში ჟღერადობა გამოსცადა. ალბომის ტექსტები გროლმა დაუკავშირა საკუთარ ცხოვრებასა და შესაძლო მომავალს. ალბომის ჩაწერაში მონაწილეობდნენ დამატებითი მუსიკოსებიც - ბობ მოულდი, კრისტ ნოვოსელიჩი და ფი უეიბილი.

## სიმღერების სია 
## ჩარტები 
### ყოველკვირეული ჩარტები
### წლის საბოლოო ჩარტები
## სერტიფიცირებები
## რესურსები ინტერნეტში
* 
* 

## სქოლიო 
კატეგორია:2011 წლის ალბომები
კატეგორია:Foo Fighters-ის ალბომები
კატეგორია:RCA Records-ის ალბომები
კატეგორია:გრემის ჯილდო საუკეთესო როკ-ალბომისთვის
კატეგორია:ალბომები ბუტჩ ვიგის პროდიუსერობით
ესპლანადა (მრავალმნიშვნელოვანი)

ტერმინით **ესპლანადა** შეიძლება აღნიშნული იყოს:

* ესპლანადა — ცარიელი, უშენი ადგილი ციხესიმაგრის წინ
* ესპლანადა — მუნიციპალიტეტი ბრაზილიაში, ბაიას შტატში
* ესპლანადა — ქალაქ დაუგავპილსის რაიონი, ლატვია
* ესპლნადა — პარკი ქალაქ რიგაში
ბოილი (მრავალმნიშვნელოვანი)

ტერმინით **ბოილი** შეიძლება აღნიშნული იყოს:

* ბოილი — ქალაქი ირლანდიაში
* ბოილი — სარკინიგზო სადგური ქალაქ ბოილში
* ბოილი — კრატერი მთვარეზე
* ბოილი, რობერტ — ინგლისელი ქიმიკოსი და ფიზიკოსი
* ბოილი, სიუზენ — შოტლანდიელი თვითნასწავლი მომღერალი

კატეგორია:მრავალმნიშვნელოვანი გვერდები გვარის შემცველი სიებით
სადგურის მოედანი

**სადგურის მოედანი**, 2024 წლამდე — *ვაგზლის მოედანი* — მოედანი ჩუღურეთის რაიონში (ახალი კუკია), თამარ მეფის გამზირსა და ნიკოლოზ გოგოლის, ნიკო ფიროსმანისა და აბასთუმნის ქუჩებს შორის. წარმოიქმნა XIX საუკუნეში, 1872 ფოთი-თბილისის რკინიგზის გაყვანასთან დაკავშირებით. რკინიგზის ვაგზლის შენობა და საბაჟო დატანილია თბილისის 1876 წლის გეგმაზე, მოედანი შეტანილია თბილისის 1900 წლის მაგიდის კალენდარში განთავსებულ ქუჩებისა და მოედნების სიაში. 

ვაგზლის მოედნის მიმდებარე ქუჩების რეკონსტრუქცია ჯერ კიდევ სსრკ-გერმანიის (1941-1945) ომამდე დაიწყო. აიღეს მთელი კვარტალი და საგრძნობლად გააფართოვეს მოედანი.  ჩრდილოეთ-აღმოსავლეთ ნაწილში აღმართულია რკინიგზის ვაგზლის შენობა (1988, არქიტექტორები რევაზ ბაირამაშვილი, შოთა ყავლაშვილი, გივი შავდია, ალექსანდრე (ჯონდო) ჯიბლაძე. ინჟინერი შალვა (მეიერი) გაზაშვილი), ჩრდილოეთ-დასავლეთ ნაწილში — მეტროპოლიტენის ადმინისტრაციული შენობა  (1969, არქიტექტორები: ე. კვერნაძე, გივი მელქაძე), რომელშიც ჩაშენებულია მეტრო „სადგურის მოედანი 1“-ის ზედა სადგური. აქვეა შპს თბილისის სატრანსპორტო კომპანია.

## ლიტერატურა
## სქოლიო
კატეგორია:თბილისის მოედნები
კატეგორია:ჩუღურეთის რაიონის მოედნები
ლილი კოული

**ლილი კოული** (; დ. 27 დეკემბერი 1987) — ინგლისელი მოდელი და კინომსახიობი.

## ბიოგრაფია 
ლილი კოული დაიბადა ინგლისურ ქალაქ ტორკში, მაგრამ თავის დასთან, ელვისთან ერთად ლონდონში გადავიდა საცხოვრებლად. იქ, კოულიმ მერილებონის ქალთა სკოლა () და დამოუკიდებელის სკოლა *Latymer Upper School*-ი დაამთავრა.

### სამოდელო კარიერა 
რჩევი სამოდელო სფეროზე, ლილიმ ცნობილი ინგლისელი მოდელისა და მსახიობის, ბენჟამინ ჰარტისგან, ჯერ ჯიდევ 13 წლის ასაკში მიიღო.
კოულიმ მოგვიანებით სამოდელო სააგენტოსთან Storm Models გააფორმა კონტრაქტი.

კოულის პირველი აღიარება ჟურნალ *Vogue-ის *იტალიური ვერსიისთვის ჩატარებულმა ფოტოსესიამ მოუტანა. ჟურნალს ფურცლებზე ლილი ცნობილმა ამერიკელი ფოტოგრაფის სტივენ მეისელის დახმარებით მოხვდა. ამის შემდეგ კოული არაერთხელ გამოჩნდა ყველაზე ცნობილ მოდის ჟურნალების ყდებზე: *Vogue* (აშშ, იტალია, დიდი ბრიტანეთი, იაპონია, კორეის რესპუბლიკა), *Citizen K*, *Numéro*, *V*. 2004 წლის ნოემბერში British Fashion Awards-ის ცერემონიაზე ლილი კოული „წლის მოდელად” დაასახელეს.

ლილი ცნობილი ისეთი ცნობილი ბრენდების სარეკლამო კამპანიებში მიიღო მონაწილეობა, როგორებიცაა: *Chanel*, *Christian Lacroix*, *Hermès*, *Longchamp*, *Cacharel*, *Topshop* და *Anna Sui Cosmetics*, *I Love Love by Moschino*. დიზაინრებს შორის, რომლების ტანსაცმლის სერიებიც მან პოდიუმზე წარადგინა, არიან: *Chanel*, DKNY, *Jean Paul Gaultier*, *Versace*, *Alexander McQueen*, *John Galliano*, *Louis Vuitton* და სხვა მრავალი. მისი მეგობრები არიან — დიზაინერი და и ჟურნალისტი ფილიპ კოლბერტი () და მოდელები ჯემა ვორდი და ერინ ო’კონორი ().

### კინოკარიერა 
2006 წლის თებერვალში ცნობილი გახდა, რომ მუსიკოსი მერილინ მენსონმა გადაწყვიტა ლილი კოული ფილმში „ფანტასმაგორია: ლუის კეროლის ხილვა” ეთამაშებინა. ლილიმ „ალისას” როლი მიიღო. 2010 წელს ფილმის წარმოება შეწყდა.

2007 წელს ლილიმ ფილმში თანაკლასელები „პოლის” როლი მიიღო. ამ ფილმში მონაწილეობდნენ აგრეთვე ჯემა არტერტონი , ევერეტ რუპერტი, კოლინ ფერტი, ჯოდი უიტეკერი და სტივენ ფრეი.

რეჟისორ ტერი გილიამის ერთ-ერთ ბოლო ფილმში „ექიმ პარნასის წარმოსახვარიუმი” ლილიმ „ვალენტინას”, მთავარი გმირის ქალიშვილის როლი შეასრულა. ხოლო 2009 წელს ფილმში «სიბრაზე», მოდელის როლი ითამაშა.

## ფილმოგრაფია 
## რესურსები ინტერნეტში 
* 
* ლილი კოული Fashion Model Directory-ის საიტზე 

## სქოლიო 
კატეგორია:ინგლისელი მსახიობები
კატეგორია:ინგლისელი მოდელები
კატეგორია:დაბადებული 1987
კატეგორია:დაბადებული 27 დეკემბერი
კატეგორია:ცოცხალი ადამიანები
კატეგორია:ინგლისელი ქალი კინომსახიობები
იასონ კერესელიძე

მინი|იასონ კერესელიძე

**იასონ მათეს ძე კერესელიძე** (დ. 1891 — გ. 20 მაისი, 1923) — აზნაური, გენერალ ლეო კერესელიძის უმცროსი ძმა. საბჭოთა ოკუპაციის შემდეგ 1922–1923 წლებში საქართველოს ეროვნულ-დემოკრატიული პარტიისა და საქართველოს დამოუკიდებლობის კომიტეტის სამხედრო ცენტრის წევრი. ანტი-საბჭოთა ეროვნულ-განმათავისუფლებელი მოძრაობის თვალსაჩინო მოღვაწე. ბოლშევიკმა ჩეკისტებმა დააპატიმრეს და დახვრიტეს 1923 წლის 20 მაისს  თბილისში, დღევანდელი ვაკის პარკის ტერიტორიაზე.

იასონ კერესელიძესთან ერთად ასევე დახვრიტეს ალექსანდრე ანდრონიკაშვილი, ვარდენ წულუკიძე, კონსტანტინე აფხაზი, როსტომ მუსხელიშვილი, გიორგი ხიმშიაშვილი, ალექსანდრე მაჭავარიანი, ელიზბარ გულისაშვილი, დიმიტრი ჩრდილელი, სიმონ ბაგრატიონ-მუხრანელი, ფარნაოზ ყარალაშვილი, ლევან კლიმიაშვილი, ნიკოლოზ ზანდუკელი, სიმონ ჭიაბრიშვილი და ივანე ქუთათელაძე.

„გაუმარჯოს ჩემს სამშობლოს, მშვიდობით, ძმებო! გვხვრეტენ ამაღამ“, — ყვიროდა სიმონ ბაგრატიონ-მუხრანელი, რაზეც მის სიტყვებს მოჰყვა იასონ კერესელიძის მძლავრი ხმით ნამღერი ეროვნული ჰიმნი „დიდება“, რომელსაც აჰყვნენ სხვებიც. ეს იყო მათი უკანასკნელი სიტყვები. 2023 წელს მიენიჭა საქართველოს ეროვნული გმირის ორდენი.

## რესურსები ინტერნეტში 
*
* იასონ კერესელიძის ბიოგრაფია — Burusi

## სქოლიო
კატეგორია:დაბადებული 1891
კატეგორია:გარდაცვლილი 20 მაისი
კატეგორია:გარდაცვლილი 1923
კატეგორია:ქართველი სამხედრო მოღვაწეები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:სიკვდილით დასჯილი ქართველები
ი
კატეგორია:საქართველოს ეროვნული გმირები
გრძელი ნათელი დღეები

**„გრძელი ნათელი დღეები“** — 2013 წლის ფილმი, რომლის რეჟისორები არიან ნანა ექვთიმიშვილი და სიმონ გროსი. 

ფილმის პრემიერა გაიმართა 2013 წელს, ბერლინის 63-ე საერთაშორისო კინოფესტივალზე, ფორუმის პროგრამაში და საავტორო კინოს საერთაშორისო ასოციაციის პრიზით აღინიშნა. 

ბერლინის საერთაშორისო კინოფესტივალზე „გრძელი ნათელი დღეები“ ახალი ქართული ტალღის მომასწავებლად მიიჩნიეს, ხოლო ჰონკონგის ფესტივალზე ფილმს ქართული კინოს გაზაფხული უწოდეს. კინოკრიტიკოსთა საერთაშორისო გაერთიანება FIPRESCI-მ კი ფილმს ქართული კინემატოგრაფიის ხელახლა აღორძინების ნიმუში უწოდა.

ფილმში მთავარ როლებს ასრულებენ ლიკა ბაბლუანი და მარიამ ბოკერია. ეს არის ფილმი ორ გოგონაზე, ეკაზე და ნათიაზე, რომლებიც 1990-იანი წლების თბილისში ცხოვრობენ. 

ფილმი საქართველომ წარადგინა ოსკარის საუკეთესო უცხოენოვანი ფილმის კატეგორიისათვის, მაგრამ ნომინაცია ვერ მიიღო.

ფილმი ემყარება ნანა ექვთიმიშვილის პირად მოგონებებს და მოგვითხრობს ორი მოზარდი გოგონას მეგობრობაზე. ნათიას მშობლების კონფლიქტი ფარულად ასახავს სამოქალაქო ომს, რომელიც მიმდინარეობს ახლად-დამოუკიდებელი საქართველოს დედაქალაქ თბილისში. ეკას მამა ციხეშია, დედა კი მალავს მამის დაპატიმრების მიზეზს. ფილმი ასევე ეხება შემდეგ თემებს: იძულებითი ქორწინება, პურის რიგები და ძალაუფლების მქონე ადამიანების ტირანია.

## რესურსები ინტერნეტში 
*  
* 
* Grzeli nateli dgeebi. ბერლინალე.
* In Bloom. cineuropa.
* ნანა ექვთიმიშვილი: „ერთი სული გვაქვს, ჩვენი ფილმი ქართველ მაყურებელს წარვუდგინოთ“. „რადიო თავისუფლება“, 22.02.2013.
* ‘In Bloom’ movie review 
* ქართული ფილმები ბერლინის კინოფესტივალზე. გიორგი გვახარია „რადიო თავისუფლება“, 14.02.2013.

## სქოლიო 
კატეგორია:2013 წლის ქართული ფილმები
კატეგორია:ფრანგული ფილმები
კატეგორია:გერმანული ფილმები
კატეგორია:ქართულენოვანი ფილმები
ბალტორო-მუზტაგი

**ბალტორო-მუზტაგი** — ქედი ყარაყორუმში, პაკისტანსა და ჩინეთში. მაქსიმალური სიმაღლე 8611 მ (ჩოგორი, მსოფლიოში სიმაღლით მეორე მწვერვალი ევერესტის შემდეგ). ქედის შემადგენლობაშია აგრეთვე 3 რვაათასიანი მწვერვალი. ბალტორო-მუზტაგსა და მაშერბრუმის ქედებს შორის ვრცელდება ვრცელი ბალტოროს მყინვარი. ჩოგორის რაიონი აგებულია გრანიტებითა და გნაისებით. განვითარებულია ალპინიზმი.

## რესურსები ინტერნეტში
* ბალტორო-მუზტაგი. რუკა

კატეგორია:პაკისტანის ქედები
კატეგორია:ჩინეთის ქედები
კერესელიძეები

**კერესელიძე** — რაჭული წარმოშობის ქართული  გვარი.

გვარის წარმოშობის ფუძედ მიჩნეულია კერა ან კერე და სელი, რაც შემდგომ საკუთარ სახელადაცაა ქცეული როგორც „კერესელი“. 1840 წლის აღწერით, კერესელიძეები რაჭაში მოიხსენიებიან შემდეგ სოფლებში: ბარი, ბოყვა, გორი, კრიხი, პიპილეთი, სადბელი, ფარავნე, ქვედა შავრა, ღადიში, ბარდომეთი და წესი.

1995 წლის ვაუჩერის მიხედვით, საქართველოში ცხოვრობდა 3 053 კერესელიძე: თბილისში – 1501, ამბროლაურში – 237, გორში – 166 და იყვნენ სხვაგანაც.

ამჟამად კი საქართველოში რეგისტრირებულია კერესელიძეების 2699 გვარი, აქედან 1261 კაცია ხოლო 1438 ქალი.

## ლიტერატურა
* ი. მაისურაძე, ქართული გვარ-სახელები, თბილისი. 1990  
* ი. ახუაშვილი, ქართული გვარ-სახელები, მასალები ქართული გვარების ისტორიისათვის, ტ. II, თბილისი. 2005 

*
მუხიანი (თბილისი)

**მუხიანი** — უბანი თბილისში, გლდანის რაიონში. ამჟამინდელი მუხიანის ტერიტორია დაფარული იყო მუხის ხეებით. სწორედ აქედან მომდინარეობს სახელი. 70-იან წლებში მუხის ტყე გაიჩეხა და დაიწყო ტერიტორიის განაშენიანება. თავდაპირველად ტერიტორიაზე განთავსდა საბჭოთა კავშირის შეიარაღებული ძალების სატანკო ნაწილი. შემდეგ გაჩნდა დასახლებაც. 80-იანი წლებიდან დაიწყო საცხოვრებელი კორპუსების მშენებლობა, შეიქმნა ახალი მიკრორაიონები. გაჩნდა ნ. დუმბაძის, ი. ნონეშვილის და ალ. გობრონიძის პროსპექტები. აშენდა რადიო ქარხანა. დასახლებაში მოქმედებს ბანკების ფილიალები, სავაჭრო დაწესებულებები და აშენდა მეფე მირიანის და ნანა დედოფლის სახელობის ეკლესია. მუხიანში ფუნქციონირებს სამი საჯარო სკოლა, ესენია: 175-ე, 174-ე და 181-ე.

## რესურსები ინტერნეტში 
* წარმოშობის ისტორია

კატეგორია:თბილისის უბნები
კატეგორია:გლდანის რაიონი
სე-აკატლ-ტოპილცინი

**ტოპილცინ-სე-აკატლ-კეცალკოატლი** (*პირველი ლერწამი ჩვენი მეფე მფრინავი გველი*) — ტოლტეკი რელიგიური და პოლიტიკური მოღვაწე, ღმერთ კეცალკოატლის უმაღლესი ქურუმი, კულუაკანისა და ტოლანის მმართველი. სიკვდილის შემდეგ მექსიკის ხალხების ერთ-ერთი ყველაზე ცნობილი ფოლკლორული გმირი გახდა, რითიც გამოწვეულია აცტეკებსა და მაიაში კეცალკოატლის კულტის პოპულარობა. მისი ბიოგრაფია საბოლოოდ შეერწყა ღვთაებისას.

## ლიტერატურა 
* Хосе Лопес Портильо. Сказание о Кецалькоатле / Пер. с исп. М. И. Былинкиной. — М., 1980
* Кинжалов Р. В. Орёл, Кецаль и Крест. Очерки по культуре Мезоамерики. — М., 1991
* 

კატეგორია:ტოლტეკები
კატეგორია:აცტეკები
კატეგორია:აცტეკების მითოლოგია
იუვენტუსის სტადიონი

**იუვენტუსის სტადიონი** () — საფეხბურთო სტადიონი ტურინში, რომელიც აშენდა დელე ალპის ადგილას. მას შემდეგ რაც იუვენტუსმა გამოისყიდა დელე ალპის ფართობი ტურინის მერიისგან, დაიწყეს სტადიონის დემონტაჟი და შეუდგნენ ახალი სტადიონის მშენებლობას. იუვენტუსი პირველია, და 2016 წლამდე ერთადერთი კლუბი იყო სერია A-ს და ზოგადად იტალიურ საფეხბურთო კლუბებს შორის, რომელიც საკუთარ მფლობელობაში არსებულ სტადიონზე მართავს შეხვედრებს. ახალი სტადიონის მშენებლობის ძირითადი მიზეზი იყო ის რომ დელე ალპის ჰქონდა სარბენი ბილიკები, რაც თავის დროზე გათვალისწინებული იყო ოლიმპიური თამაშების ჩასატარებლად, შედეგად მოედანი გულშემატკივრების ტრიბუნებამდე დაშორებული იყო 49 მეტრით, რაც გულშემატკივრებშიც დისკომფორტს იწვევდა. ახალ, იუვენტუსის სტადიონზე გულშემატკივართა ტრიბუნა 7.5 მეტრით არის დაშორებული მოედნამდე.

სტადიონი გაიხსნა 2011 წლის 8 სექტემბერს და ამავე დღეს ჩატარდა ამხანაგური მატჩი ნოთს ქაუნთისთან რომელიც დასრულდა ანგარიშით 1-1, პირველი გოლი კი მაშინდელმა იუვენტუსის თავდამსხმელმა ლუკა ტონიმ გაიტანა.

პირველი ოფიციალური მატჩი რომელიც იუვენტუსის სტადიონზე გაიმართა, ეს იყო სერია A-ს შეხვედრა, 2011 წლის 11 სექტემბერს პარმას წინააღმდეგ, სადაც იუვენტუსმა გაიმარჯვა ანგარიშით 4-1. პირველი ოფიციალური გოლი შტეფან ლიხტშტაინერის ანგარიშსზეა, მან მატჩის მე-17 წუთზე ანდრეა პირლოს პასით გაიტანა გოლი.

2012 წლის მარტში უეფამ განაცხადა, რომ 2014 წლის უეფას ევროპის ლიგის ფინალური მატჩი გაიმართება იუვენტუსის სტადიონზე. ფინალური მატჩი ჩატარდა 2014 წლის 14 მაისს, სევილიამ პენალტების სერიაში დაამარცხა ბენფიკა და იმ დროისთვის მე-3-დ გახდა თასის მფლობელი. 

## გალერეა
## რესურსები ინტერნეტში
* იუვენტუსის სტადიონის ოფიციალური საიტი

კატეგორია:იტალიის საფეხბურთო სტადიონები
კატეგორია:იუვენტუსი (საფეხბურთო კლუბი)
ხერონიმო დე აგილარი

**ხერონიმო დე აგილარი** ( ან *Jerónimo de Aguilar*; დ. 1489, ესიხა, ესპანეთი — გ. დაახ. 1531 წელს) — ესპანელი მღვდელთმსახური, კონკისტის მონაწილე, ერნან კორტესის თარჯიმანი.

მისი ადრეული ბიოგრაფიის შესახებ ცნობები არ გვაქვს. სხვადასხვა წყაროები მას უწოდებენ დიაკვანს ან ბერს. 1511 წელს მონაწილეობდა მექსიკის ყურეში ცურვაში, თუმცა ხომალდი იუკატანის სანაპიროებთან ჩაიძირა. გადარჩა, დაახლოებით, 20 ადამიანი, მათ შორის კაპიტანი პედრო დე ვალდივია, აგილარი და მატროსი გონსალო გერერო. ესპანელები დაიპყრო კანკუნის მმართველმა და მათი მსხვერპლად შეწირვა გადაწყვიტა. აგილარმა და გერერომ გაქცევა სცადეს, მაგრამ სხვა სახელმწიფოს მებრძოლებს ჩაუვარდნენ ტყვედ და მონებად იქცნენ.

კორტესის ჩამოსვლის შემდეგ, 1519 წელს, ესპანელი მონები გათავისუფლდნენ (ამის შესახებ ცნობებს გვაწვდის დიეგო ლოპეს დე კოგოლუდო). თუმცა, ბერნალ დიასი ამტკიცებს, რომ ესპანელებს მხოლოდ აგილარი შეუერთდა, გერერო კი ინდიური სახელმწიფოს ელიტურ შემადგენლობაში შევიდა და მოგვიანებით კონკისტის წინააღმდეგ იბრძოდა.

აგილარი თან ახლდა კორტესს თარჯიმნის როლში და, როგორც ჩანს, იყო მალინჩეს მასწავლებელი. მის შემდგომ ბედზე არაფერია ცნობილი. როგორც ჩანს, გარდაიცვალა 1531 წელს პანუკოში, დასაფლავების ადგილი უცნობია.

## ლიტერატურა 
* М. Стингла. Тайны индейских пирамид. — 1977.

## რესურსები ინტერნეტში 
* ხერონიმო დე აგილარი (ბერი, რომელმაც დააჩქარა კონკისტა (1489? — 1531?))

კატეგორია:მექსიკის ისტორია
სარდინიის სამეფო

250px|მინიატიურა|სარდინიის სამეფო იტალიის რუკაზე
**სარდინიის სამეფო** — სახელმწიფო იტალიაში 1720-1861 წლებში. შეიქმნა სავოიის საჰერცოგოსთან კ. სარდინიის შეერთებით. ბირთვი პიემონტი.  დე-იურე დედაქალაქი კალიარი, დე-ფაქტო – ტურინი. 

1792 წელს ფრანგებმა დაიკავეს და საფრანგეთს შეუერთეს ნიცა და სავოია, 1798 წელს  –  პიემონტი. ნაპოლეონის იმპერიის დაცემის შემდეგ ვენის კონგრესმა (1814-1815 წწ.) სარდინიის სამეფო ძველ საზღვრებში აღადგინა, მასვე გადაეცა ლიგურია (გენუით). მონარქიის რეაქციულმა პოლიტიკამ გამოიწვია პიემონტის რევოლუცია 1821 წელს.

ჯუზეპე მაძინის მომხრეთა ცდა მოეწყოთ 1834 წლის აჯანყება მარცხით დამთავრდა. XIX საუკუნის 40-იან წლებში პიემონტში მომხდარი სამრეწველო გადატრიალების შედეგად სარდინიის სამეფო იტალიის ერთ-ერთ ყველაზე განვითარებულ და ძლიერ სახელმწიფოდ იქცა. 1848 წლის რევოლუციამ მეფე კარლო ალბერტო აიძულა გამოეცა კონსტიტუცია და სათავეში ჩასდგომოდა ეროვნულ-განმათავისუფლებელ მოძრაობას ავსტრიის ჰაბსბურგთა წინააღმდეგ. მაგრამ ავსტრია-იტალიის ომში (1848-1849 წწ.) იტალიის არმია  დამარცხდა. კარლო ალბერტო გადადგა. მისი შვილი ვიტორიო ემანუელე II კამილიო კავურის მთავრობასთან ერთად დინასტიური ომებისა და დიპლომატიურ გარიგებათა მეოხებით სარდინიის სამეფოს ტერიტორიის გაფართოებას ცდილობდა. 1855 წელს სარდინიის სამეფო ჩაება ყირიმის ომში (1853-1856 წწ.) საფრანგეთისა და დიდი ბრიტანეთის მხარეზე. შემდეგ საფრანგეთთან ერთად კვლავ იბრძოდა ავსტრიის წინააღმდეგ. 1859 წლის ციურიხის ხელშეკრულებებით  სარდინიის სამეფომ შეიერთა ლომბარდია, 1860 წლის ტურინის ხელშეკრულებით კი საფრანგეთს გადასცა ნიცა და სავოია. იტალიის რევოლუციის შედეგად (1859-1860 წწ.) სარდინიის სამეფოს შეუერთდა იტალიის თითქმის ყველა სახელმწიფო და ოლქი. 1861 წლის 17 მარტს სარდინიის სამეფომ მიიღო ოფიციალური სახელწოდება   –  იტალიის სამეფო. 

## იხილეთ აგრეთვე 
* სარდინიის მეფეთა სია

## ლიტერატურა 
კატეგორია:სარდინიის სამეფო
მაჰალანგურ-ჰიმალი

**მაჰალანგურ-ჰიმალი** () — დედამიწის უმაღლესი მთათა სისტემა, ჰიმალაიში. ვრცელდება ნეპალისა და ჩინეთის საზღვარზე. გადაჭიმულია ნანგპა-ლას უღელტეხილიდან მდინარე არუნის ხეობამდე 80 კმ სიგრძეზე, სიგანე 65 კმ. ფართობი 5200 კმ². მის შემადგენლობაშია რვაათასიანი მწვერვალები: ევერესტი (8848 მ), ლჰოძე (8516 მ), მაკალუ (8481 მ) და ჩო-ოიუი (8201 მ). ჩინეთის მხარეზე ეშვება მყინვარები რონგბუკი და კანგშუნგი, ხოლო ნეპალის მხარეზე — ბარუნი, ქუმბუ და სხვა. მაჰალანგურ-ჰიმალი იყოფა 3 ნაწილად: მაკალუ, ბარუნ-ჰიმალი და ქუმბუ-ჰიმალი. 

## რესურსები ინტერნეტში
* ჰიმალაის კლასიფიკაცია 

კატეგორია:ნეპალის ქედები
კატეგორია:ჩინეთის ქედები
ხუან-ბაუტისტა-ალბერდის დეპარტამენტი

**ხუან-ბაუტისტა-ალბერდის დეპარტამენტი** () — დეპარტამენტი არგენტინაში, ტუკუმანის პროვინციაში. 

არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 28 206 ადამიანს შეადგენდა. ფართობი 730 კმ²-ია.

დეპარტამენტის ადმინისტრაციული ცენტრია ქალაქი ხუან-ბაუტისტა-ალბერდი. 

## რესურსები ინტერნეტში
* არგენტინის მოსახლეობის 2001 წლის აღწერის მონაცემები
* Provincia según localidad. Población censada en 1991 y población por sexo en 2001

კატეგორია:ტუკუმანის პროვინციის დეპარტამენტები
ბანფი (მრავალმნიშვნელოვანი)

**ბანფი** შეიძლება აღნიშნავდეს:

* ბანფი — ქალაქი კანადაში, ალბერტის პროვინციაში.
* ბანფი — აეროპორტი ქალაქ ბანფის მახლობლად.
* ბანფი — ეროვნული პარკი ალბერტის პროვინციაში.
სარდისი

300px|მინი|არტემისიონი
**სარდისი** — ლიდიის სახელმწიფოს დედაქალაქი ძვ. წ. VII საუკუნე—ძვ. წ. 546 წელი. განსაკუთრებულ აყვავებას მიაღწია კრეზის მეფობის დროს. ძვ. წ. 546 წელს სპარსელებმა დაიპყრეს. XV საუკუნემდე სხვადასხვა სახელმწიფოს შემადგენლობაში შედიოდა. 1402 წელს თემურლენგმა დაანგრია. არქეოლოგიური კვლევის (1910-1914 და 1922 წწ.) შედეგად გამოვლინდა ტაძარი (არტემისიონი), ნეკროპოლი, წარწერები მიდიურ ენაზე. 

## ლიტერატურა 
## რესურსები ინტერნეტში
*The Archaeological Exploration of Sardis
*The Search for Sardis, history of the archaeological excavations in Sardis, in the Harvard Magazine
*Sardis, at the Metropolitan Museum of Art, New York
*Sardis Turkey, a comprehensive photographic tour of the site
*The Princeton Encyclopedia of Classical Sites - Sardis
*Livius.org: Sardes - pictures

კატეგორია:ყოფილი დედაქალაქები
კატეგორია:თურქეთის არქეოლოგიური ძეგლები
სარკოფაგი

[250px|მინიატიურა|[სიდონის სარკოფაგი.]]
**სარკოფაგი** — კუბო, მცირე აკლდამა ძველ ხალხებში; განსაკუთრებით აღსანიშნავია ძვ. ეგვიპტური, ეტრუსკული, ელინისტური, ძველი რომაული, ადრინდელი და შუა საუკუნეების სარკოფაგები. ხშირად ამკობდნენ  რელიეფებითა და არქიტექტურული დეკორით. ანტიკური ეპოქის სარკოფაგების ტიპი ვითარდებოდა რენესანსისა და ბაროკოს ეპოქაში.

## ლიტერატურა 
*
კორპენ-აიკეს დეპარტამენტი

**კორპენ-აიკეს დეპარტამენტი** () — დეპარტამენტი არგენტინაში, სანტა-კრუსის პროვინციაში. 

არგენტინის სტატისტიკის ეროვნული ინსტიტუტის მონაცემებით, 2010 წელს დეპარტამენტის მოსახლეობა 11 093 ადამიანს შეადგენდა. ფართობი 26 350 კმ²-ია.

დეპარტამენტის ადმინისტრაციული ცენტრია ქალაქი პუერტო-სანტა-კრუსი. 

## რესურსები ინტერნეტში
* არგენტინის მოსახლეობის 2010 წლის აღწერის მონაცემები

კატეგორია:სანტა-კრუსის პროვინციის დეპარტამენტები
მეექვსე ჯვაროსნული ლაშქრობა

**მეექვსე ჯვაროსნული ლაშქრობა** — საღვთო რომის იმპერიის იმპერატორ ფრიდრიხ II შტაუფენის ლაშქრობა 1228-1229 წლებში.

## ფრიდრიხ II და რომის პაპი
1225 წელს ფრიდრიხ II დაქორწინდა ჟან ბრიენელისა (იერუსალიმის ნომინალური მმართველი) და მარია მონტფერატელის ქალიშვილ იოლანდა იერუსალიმელზე (აგრეთვე მოიხსენიებენ, როგორც — *იზაბელა*). ფრიდრიხმა იერუსალიმის სამეფო ტახტზე პრეტენზიები გამოთქვა და სცადა მისი ხელში ჩაგდება. 1227 წელს რომის პაპი გრიგოლ IX გახდა. ფრიდრიხ II და მისი არმია იტალიის ქალაქ ბრინდიზიდან აკოში გადავიდა. თუმცა ეპიდემიის გამო, მალევე იტალიაში დაბრუნდა. გრიგოლ IX-მ გამოიყენა ეს შესაძლებლობა ფრიდრიხი განეკვეთა ეკლესიისგან, საღვთო ფიცის გატეხის ბრალდებით, თუმცა ეს ყველაფერი მხოლოდ საბაბი იყო, რადგან პაპებისა და ფრიდრიხის დაპირისპირება, ძალაუფლების მოპოვების გამო მრავალი წელია გრძელდებოდა.

გრიგოლ IX-ს თქმით ფრიდრიხის ეკლესიისგან მოკვეთის მიზეზი, იმპერატორის მეხუთე ჯვაროსნულ ლაშქრობაში მონაწილეობაზე თავშეკავება გახდა. მართალია საღვთო რომის იმპერიის იმპერატორი ფრიდრიხ II შტაუფენი ჩართული იყო მეხუთე ჯვაროსნულ ლაშქრობაში. მან გერმანიიდან ჯარები გაგზავნა ჯვაროსნების დასახმარებლად, თუმცა არმიას სათავეში თვითონ არ ჩაუდგა.

ფრიდრიხმა სცადა პაპთან მოლაპარაკება, თუმცა ვერას გახდა და 1228 წელს სირიაში გაემგზავრა და მიუხედავად ეკლესიისგან მოკვეთისა, იმავე წლის სექტემბერში აკოში ჩავიდა. მალე, ფრიდრიხ II-მ გადაწყვიტა გაეგრძელებინა ჯვაროსნული ლაშქრობების სერია და წმინდა მიწისთვის მეექვსე ლაშქრობა წამოეწყო.

## ჯვაროსნული ლაშქრობა
იმის ნაცვლად, რომ პირდაპირ წმინდა მიწისკენ გამგზავრებულიყო, ფრიდრიხ II ჩავიდა კვიპროსში. ლაშქრობა დაიწყო 1228 წელს. ფრიდრიხ II-მ წმინდა მიწაზე აღადგინა იაფას სიმაგრე და 1229 წლის თებერვალში ეგვიპტის სულთან ალ-კამილთან დადო შეთანხმება. იმავე წლის მარტში ფრიდრიხი შევიდა იერუსალიმში, ხოლო მაისში დატოვა წმინდა მიწა. ფრიდრიხმა მიზანს არა ომით, არამედ დიპლომატიური საშუალებებით მიაღწია: მან მუსლიმანებთან დადო ხელშეკრულება, რომლის მიხედვითაც ქრისტიანებმა იერუსალიმი უბრძოლველად ჩაიბარეს.
მაჰმადიანი ჟამთააღმწერელი აღნიშნავდა, რომ ერთხელ მუეძინი მინარეთიდან, რომელიც ფრიდრიხის ბანაკთან ახლოს იყო, მოუხმობდა მუსლიმანებს სალოცავად, სულთანმა მოკავშირეობის პატივსაცემად, ქვეშევრდომებს სთხოვა შეეჩერებინათ მოლა, თუმცა ამას ფრიდრიხი შეეწინააღმდეგა. ამ ფაქტმა ქრისტიანული სამყარო ფრიდრიხს კიდევ ერთხელ დაუპირისპირა.
ფრიდრიხის წასვლის შემდეგ, მის წარმომადგენლებს ფრანგი რაინდები დაუპირისპირდნენ. მომდევნო 15 წლის განმავლობაში იერუსალიმის სამეფო ომებმა მოიცვა.
საბოლოოდ, 1244 წელს თურქმენულმა ცხენოსნთა არმიამ აიღო იერუსალიმი და ღაზას სიახლოვეს განლაგებული ქრისტიანული არმია გაანადგურა.

ჯვაროსნებმა იერუსალიმი 1244 წელს დაკარგეს.

## რესურსები ინტერნეტში
*The Crusades Wiki

კატეგორია:ჯვაროსნული ლაშქრობები
კატეგორია:მეექვსე ჯვაროსნული ლაშქრობა
კატეგორია:XIII საუკუნის ომები
პედრო დე ალვარადო

**პედრო დე ალვარადო-ი-კონტრერასი** (; დ. დაახ. 1485, ბადახოსი, ესტრემადურა, ესპანეთი — გ. 4 ივლისი, 1541, გვადალახარის მახლობლად, ახალი ესპანეთის ვიცე-სამეფო) — ესპანელი კონკისტადორი, რომელიც პასუხისმგებელი იყო ცენტრალური ამერიკის დაპყრობაზე, გვატემალის პირველი გუბერნატორი. ნათელი-ნარინჯისფერი თმების გამო ინდიელები მას უწოდებდნენ **„ტონატიუს“** ( — მზე). გამოირჩეოდა უკიდურესი სიმკაცრით, რისი მეშვეობითაც „შავი ლეგენდის“ ერთ-ერთი მთავარი პერსონაჟი გახდა.

## ლიტერატურა 
* ბერნალ დიასი. ახალი ესპანეთის დაპყრობის რეალური ისტორია
* Gustavo González Villanueva, *El testamento del Adelantado Don Pedro de Alvarado. El hombre y el mito*, San José, C.R.: Promesa, 2007
* Díaz del Castillo, Bernal (1632) Historia verdadera de la conquista de la Nueva España. Р. 266.
* Vázquez Chamorro, Germán (2003) «La conquista de Tenochtitlan» colección «Crónicas de América», compilación de los cronistas J.Díaz, A.de Tapia, B.Vázquez, F. de Aguilar; «Relación de méritos y servicios» pp.&nbsp;121–147. Dastil, S.L. ISBN 84-492-0367-8

კატეგორია:მექსიკის ისტორია
კატეგორია:გვატემალის ისტორია
კატეგორია:ეკვადორის ისტორია
კატეგორია:კონკისტადორები
კატეგორია:დაბადებული  1485
კატეგორია:გარდაცვლილი  4 ივლისი
კატეგორია:გარდაცვლილი  1541
საუკუნო ზავი (1686)

200px|მინიატიურა|ხელშეკრულების პრეამბულა რუსულ ენაზე.
**საუკუნო ზავი** — რუსეთის ხელშეკრულება პოლონეთთან. დაიდო 1686 წელს, დაამტკიცა 1667 წლის ანდრუსოვოს დაზავების პირობები, სამუდამოდ დაუმკვიდრა რუსეთს მარცხენა ნაპირის უკრაინა. საუკუნო ზავით რუსეთი მონაწილე გახდა ანტიოსმალური კოალიციისა, რომელშიც შედიოდნენ პოლონეთი, საღვთო რომის იმპერია და ვენეცია, ვალდებულება იკისრა დაეწყო ლაშქრობა ყირიმის სახანოს წინააღმდეგ. საუკუნო ზავის დადება იყო რუსული დიპლომატიის გამარჯვება, რითაც დაიწყო გარდატეხა რუსეთ-პოლონეთის ურთიერთობაში და მნიშვნელოვანი როლი ითამაშა აღმოსავლეთ ევროპელი ხალხების ბრძოლაში თურქ-თათართა აგრესიის წინააღმდეგ.

## ლიტერატურა 
კატეგორია:XVII საუკუნის სამშვიდობო ხელშეკრულებები
საუკუნო ზავი (1720)

**კონსტანტინოპოლის საუკუნო ზავი** — რუსეთის ხელშეკრულება ოსმალეთთან. დაიდო 1720 წელს, რომელმაც შეცვალა 1713 წლის ადრიანოპოლის საზავო ხელშეკრულება. მან დაამტკიცა სამშვიდობო ხელშეკრულება რუსეთსა და ოსმალეთს შორის და  აღიარა არსებული საზღვრები, დაადგინა სასაზღვრო სადავო საკითხების მშვიდობიანი გადაწყვეტა; რუსეთს ხელახლა (1711 წლის შემდეგ) მიეცა უფლება დიპლომატიური წარმომადგენლები ჰყოლოდა ოსმალეთში. ამ ზავით რუსეთმა უზრუნველყო სამხრეთი ზურგის უსაფრთხოება ჩრდილოეთის ომის დამამთავრებელ ეტაპზე. 

## ლიტერატურა 
კატეგორია:XVIII საუკუნის სამშვიდობო ხელშეკრულებები
კატეგორია:რუსეთის იმპერიის საერთაშორისო ხელშეკრულებები
რიო-სეკოს დეპარტამენტი

**რიო-სეკოს დეპარტამენტი** () — დეპარტამენტი არგენტინაში, კორდობის პროვინციაში. 

არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 12 635 ადამიანს შეადგენდა. ფართობი 6 754 კმ²-ია.

დეპარტამენტის ადმინისტრაციული ცენტრია ქალაქი ვილია-დე-მარია-დელ-რიო-სეკო. 

## რესურსები ინტერნეტში
* არგენტინის მოსახლეობის 2001 წლის აღწერის მონაცემები
* Provincia según localidad. Población censada en 1991 y población por sexo en 2001

კატეგორია:კორდობის პროვინციის დეპარტამენტები
საფარიდები

**საფარიდები** — ირანული დინასტია. სახელმწიფოს განაგებდა 861–900 წწ. მნიშვნელოვანი როლი ითამაშა არაბთა ბატონობისაგან ირანის განთავისუფლებაში. დინასტიის დამაარსებელნი იყვნენ იაკუბ იბნ ლაისი და მისი ძმა ამრი, სისტანელი გლეხები. იაკუბი მესპილენძის ქარგალი იყო (სპარს. საფარ – მესპილენძე, აქედან  – დინასტიის სახელწოდება). იაკობი დაწინაურდა ხალიფას ჯარში, ჩამოიშორა თავისი მხედართმთავარი (სისტანის გამგებელი) და 861 წელს სისტანის ამირა გახდა. 873 წლისათვის მას უკვე ეპყრა მთელი სამხრეთ და აღმოსავლეთი ირანი და ახლანდელი ავღანეთის ტერიტორიის ნაწილი, 873 წელს მიიტაცა ტაჰირიდების სამფლობელოები ხორასანში. 875 წელს უშედეგოდ გაილაშქრა ბაღდადზე. საფარიდმა ამრიმ (879-900 წწ.) თავი ხალიფის ნაცვლად აღიარა და მისგან აღმოსავლეთ ირანის მართვის სიგელი მიიღო. 900 და 908 წლებს შორის საფარიდების სამფლობელოები სამანიდების სახელმწიფოს შემადგენლობაში შევიდა. 

## ლიტერატურა 
კატეგორია:ავღანეთის ისტორია
კატეგორია:ირანის ისტორია
*
კატეგორია:დინასტიები
კლაუს ცუნდელი

**კლაუს ცუნდელი** (იგივე „The Brave“) — გერმანელი კომპოზიტორი, სიმღერების ავტორი, პროდიუსერი და პიანისტი. არის რამდენიმე წარმატებული მუსიკალური პროექტის დამაარსებელი. მათ შორის არის Sacred Spirit და B-Tribe.

## დისკოგრაფია
პროდიუსერული ნამუშევრები / ჩაწერილი ალბომები 

*სიდნი იანგბლადი - *Just the Way it Is* 1993 
*B-Tribe - *Fiesta Fatal* (Warner/Atlantic) 1994
*Sacred Spirit - *Chants And Dances Of The Native Americans* (Virgin) 1995
*B-Tribe - *Suave Suave* (Atlantic) 1995
*Ancient Spirit (1997)
*Sacred Spirit - *Culture Clash* (Virgin) 1997, გამოიცა სათაურით *Indigo Spirit*, 2000 წელს, ლეიბლზე Higher Octave Music
*Divine Works - *Soundtrack for the New Millennium* (Virgin) 1997
*Divine Works - *Ancient Person Of My Heart* (Virgin) 1997 (CD, მაქსი-სინგლი და 12" ვინილი)
*B-Tribe - *Sensual Sensual* (Atlantic) 1998
*One Little Creature - *Music of Fading Cultures - Pieces of Time* (Virgin/Phantom) 1998
*ჰუბერტ კა - *Rosemarie* 1999 
*Sacred Spirit - *More Chants And Dances Of The Native Americans* (Higher Octave/Virgin) 2000
*Ancient Spirits for a New Age - 5 დისკიანი ბოქს-სეტი
*B-Tribe - *Spiritual Spiritual* (Higher Octave) 2001
*Moroccan Spirit - *Moroccan Spirit* (Higher Octave) 2002
*როუზ მური - *Spirit of Silence* 2002
*Classical Spirit - *Classical Spirit* (Higher Octave) 2003
*B-Tribe - *5* (Higher Octave) 2003
*Sacred Spirit - *Jazzy Chill Out* (Higher Octave) 2003
*Sacred Spirit - *Bluesy Chill Out* (Higher Octave) 2003
*Tango Joitz - *Palermo Nuevo* (La Escondida) 2007
*Macao Cafe - *Presents B-Tribe 6* (Macaocafemusic)2007
*Holophone - *Presents B-Tribe 6* (Holophone) 2008

## რესურსები ინტერნეტში
* ცუნდელის მონაწილეობის სია Allmusic-ზე

## სქოლიო 
კატეგორია:გერმანელი პიანისტები
კატეგორია:გერმანელი პროდიუსერები
კატეგორია:ცოცხალი ადამიანები
ლანგტანგი

მინი|270პქ|ტბა გოსაიკუნდა 
**ლანგტანგი** — მთიანი რეგიონი ნეპალში, ჩინეთის საზღვართან. მაქსიმალური სიმაღლე 7246 მ (ლანგტანგ-ლირუნგი). მის ფარგლებშია ლანგტანგის ეროვნული პარკი, რომელიც შეიქმნა 1976 წელს. პარკის ტერიტორიის 25 % დაფარულია ტყით. ხარობს ფიჭვი და როდოდენდონი. ტყის ზონაშია დათვი, პანდა და სხვა. ქვედა სარტყლებში განვითარებულია სუბტროპიკული კლიმატი, უფრო მაღლა — ალპური კლიმატია. ლანგტანგიდან აღმოსავლეთით ვრცელდება მთიანი რეგიონი ჰელამბუ. მოსახლეობა განფენილია პარკის ტერიტორიაზე (დაახლოებით 4,500 მცხოვრები). მეტწილად დასახლებულია ტამანგებით.

## რესურსები ინტერნეტში
* ლანგტანგი 

კატეგორია:ჰიმალაი
გუერ-აიკეს დეპარტამენტი

**გუერ-აიკეს დეპარტამენტი** () — დეპარტამენტი არგენტინაში, სანტა-კრუსის პროვინციაში. 

არგენტინის სტატისტიკის ეროვნული ინსტიტუტის მონაცემებით, 2010 წელს დეპარტამენტის მოსახლეობა 113 267 ადამიანს შეადგენდა. ფართობი 33 841 კმ²-ია.

დეპარტამენტის ადმინისტრაციული ცენტრია ქალაქი რიო-გალიეგოსი. 

## რესურსები ინტერნეტში
* არგენტინის მოსახლეობის 2010 წლის აღწერის მონაცემები

კატეგორია:სანტა-კრუსის პროვინციის დეპარტამენტები
პატრიკ ჰილერი

**პატრიკ ჰილერი** (; დ. 2 მაისი, 1923, სპეინიშ-პორტი, ირლანდია — გ. 12 აპრილი, 2008, დუბლინი, ირლანდია) — ირლანდიელი პოლიტიკოსი. ირლანდიის საგარეო საქმეთა მინისტრი 1969–1973 წლებში და პრეზიდენტი 1976–1990 წლებში. 

## რესურსები ინტერნეტში 
* პატრიკ ჰილერის ბიოგრაფია 
* პატრიკ ჰილერის საარჩევნო ბიოგრაფია ElectionsIreland.org-ზე

კატეგორია:ირლანდიის პრეზიდენტები
კატეგორია:დაბადებული  2 მაისი
კატეგორია:დაბადებული 1923
კატეგორია:გარდაცვლილი  12 აპრილი
კატეგორია:გარდაცვლილი 2008
კატეგორია:ევროკომისრები (1973-1977)
საფრანგეთ-ვიეტნამის პირველი ომი

**საფრანგეთ-ვიეტნამის პირველი ომი**, *კოხინხინის კამპანია* — საფრანგეთისა და ესპანეთის გაერთიანებული ჯარების ბრძოლა ვიეტნამის დაპყრობისათვის. მიმდინარეობდა 1858-1862 წლებში. ომის შედეგად ჩამოყალიბდა საფრანგეთის კოლონია კოხინხინა. 

## ომის მსვლელობა 
საფრანგეთ-ვიეტნამის პირველ ომმა საათავე დაუდო ფრანგების მიერ ვიეტნამის დაპყრობას. ნაპოლეონ III-ის მთავრობამ ამ ომში ჩააბა ესპანეთი. სამხედრო მოქმედება დაიწყო 1858 წლის 1 სექტემბერს. საფრანგეთ-ესპანეთის გაერთიანებულმა ძალებმა დაიკავეს დანანგის ციხესიმაგრე და ნავსადგური (ვიეტნამის დედაქალაქ ჰიუესაგან 100 კმ მოშორებით). 1859 წლის 18 თებერვალს გააფთრებული ბრძოლების შემდეგ ფრანგებმა დაიპყრეს ქ. საიგონი, მაგრამ ქვეყნის სიღრმეში ვერ შეაღწიეს. 1860 წლის 23 მარტს საფრანგეთ-ესპანეთის ჯარები იძულებული გახდნენ დაეტოვებინათ დანანგი. 1861 წლის თებერვლის ბოლოსათვის ფრანგებმა დაიკავეს ზიადინის (საიგონის) პროვინცია. 1861 წლის აპრილში - დიონტინგის პროვინცია, დეკემბერში - ბიენჰოის პროვინცია.

## ომის შედეგები 
საფრანგეთ-ვიეტნამის პირველი ომის შედეგად, რომელიც 1862 წლის ივნისში ვიეტნამ-საფრანგეთ-ესპანეთის საზავო ხელშეკრულებით დასრულდა, საფრანგეთი დამკვიდრდა სამხრეთ ვიეტნამის 3 აღმოსავლეთ პროვინციაში, სამხრეთ ვიეტნამის 3 დასავლეთი პროვინცია მან 1867 წელს შეიერთა ანექსიის წესით. ამ 6 პროვინციას ფრანგული კოლონია კოხინხინა ეწოდა.

## იხილეთ აგრეთვე 
* საფრანგეთ-ვიეტნამის მეორე ომი

## ლიტერატურა
კატეგორია:XIX საუკუნის ომები
კატეგორია:საფრანგეთის ისტორია
კატეგორია:ვიეტნამის ისტორია
ხალხის პარტია

**ხალხის პარტია** — მემარცხენე-ცენტრისტული პოლიტიკური გაერთიანება საქართველოში.

## ისტორია
„ხალხის პარტია“ დაფუძნდა 2006 წლის 12 მარტს საინიციატივო ჯგუფის საფუძველზე. საინიციატივო ჯგუფის წევრები იყვნენ ასმათ მურადაშვილი, გიორგი ოძელი, კახაბერ ფირუაშვილი, დავით კვაჭაძე, ჯუმბერ თავართქილაძე, როინ ხიჯაკაძე და აკაკი ფანჩულიძე. საინიციატივო ჯგუფმა 2007 წლის 9 ივნისს პარტიის ყრილობა გაიმართა, ყრილობამ აირჩია უმაღლესი ორგანო პოლიტიკური საბჭო. პოლიტიკურმა საბჭომ კი პარტიის თავმჯდომარე და აღმასრულებელი მდივანი აირჩია. თავმჯდომარედ კობა დავითაშვილი აირჩიეს, ხოლო აღმასრულებელ მდივნად ასმათ მურადაშვილი. პოლიტსაბჭოს წევრები იყვნენ გიორგი ოძელი, აკაკი ფანჩულიძე, კახაბერ ფირუაშვილი, როინ ხიჯაკაძე, ჯუმბერ თავართქილაძე, თეირან ნონიაშვილი, დავით ბიწაძე  და დავით კვაჭაძე.

„ხალხის პარტია“ გაერთიანებულ ოპოზიციურ პარტიებთან ერთად აქტიურად იღებდა არჩევნებში მონაწილეობას, რის შემდეგაც 2008 წლის საპარლამენტო არჩევნების შემდეგ კვალიფიციური პარტია გახდა. პარტიამ გამოუშვა საკუთარი გაზეთი „ხალხის პარტია“, რომელიც საქართველოს მასშტაბით ვრცელდებოდა.

2008 წელს საპარლამენტო არჩევნების ზუგდიდი რაიონის მაჟორიტარობის კანდიდატი კობა დავითაშვილი გახდა. 2009 წელს „ხალხის პარტია“ აქტიურად მონაწილეობდა საკნების აქციაზე. 2010 წლის ადგილობრივ არჩევნებში ეროვნული საბჭოს სახელით, სამი პარტია გაერთიანდა: „ხალხის პარტია“, „საქართველოს კონსერვატიული პარტია“ და „მოძრაობა სამართლიანი საქართველოსთვის“.

2010 წლის ადგილობრივ არჩევნებში თბილისი საკრებულოს წევრი „ხალხის პარტიის“ თავმჯდომარე კობა დავითაშვილი გახდა. 2011 წელს კი „ხალხის პარტიის“ პოლიტიკურმა საბჭომ ერთხმად გადაწყვიტა, რომ პარტიის თავმჯდომარეს კობა დავითაშვილს „ქართული ოცნების“ საარჩევნო სიით ეყარა კენჭი, რის შემდეგაც 2012 წლის საპარლამენტო არჩევნებზე კობა დავითაშვილი საქართველოს პარლამენტის წევრი გახდა. ამის შემდეგ თბილისის საკრებულოში კობა დავითაშვილის ადგილმონაცვლე გახდა პოლიტიკური საბჭოს წევრი კახაბერ ფირუაშვილი, რომელიც საკრებულოში გარემოს დაცვის კომისიას ხელმძღვანელობდა. 2013 წელს კობა დავითაშვილმა დატოვა საპარლამენტო უმრავლესობა და კენჭი იყარა პრეზიდენტობაზე და ხმის 1,2% აიღო, რის შემდეგაც დავითაშვილმა, როგორც პოლიტიკური ასპარეზი ასევე 2014 წელის აპრილში „ხალხის პარტიის“ თავმჯდომარის პოზიციაც დატოვა. 2015 წლის 27 ივნისს „ხალხის პარტიამ“ თავმჯდომარედ აირჩია ალექსანდრე შალამბერიძე, რომელიც 2015 წლის 1 ივლისს მოულოდნელად გარდაიცვალა, რის შემდეგაც პარტიამ შეწყვიტა აქტიურობა, თუმცა რეგისტრირებული დარჩა. 2017 წლის 21 იანვარს „ხალხის პარტიამ“ ჩაატარა რიგგარეშე ყრილობა და პარტიის თავმჯდომარედ არჩეულ იქნა ალექსანდრე კობაიძე.

## რესურსები ინტერნეტში
*
*პარტიის პროფილი  სამოქალაქო კულტურის საერთაშორისო ცენტრის რესურსზე ivote.ge

კატეგორია:კონსერვატიული პარტიები საქართველოში
კატეგორია:2006 წელს დაარსებული პოლიტიკური პარტიები
ჯენიფერ კარპენტერი

**ჯენიფერ ლინ  კარპენტერი** ( დ. 7 დეკემბერი, 1979, ლუისვილი, აშშ) — ამერიკელი მსახიობი. ყველაზე მეტად ცნობილია დებრა მორგანის როლით ტელესერიალში „დექსტერი“ (2009). დაიბადა ქალაქ ლუისვილში კეთრინ და რობერტ კარპენტერის ოჯახში. სწავლობდა წმინდა რაფაელ მთავარანგელოზისა და შემდგომ საღმრთო სულის აკადემიაში. ემზადებოდა უოლდენის თეატრის კონსერვატორიის პროგრამასა და მოგვიანებით ნიუ-იორკის ჯულიარდის სკოლაში. 2002 წელს მიიღო მონაწილეობა ბროდვეის თეატრის მიერ დადგმულ პიესაში „მძიმე განსაცდელი“, სადაც თამაში მოუწია ლიამ ნისონთან და ლორა ლინისთან. პირველად კრიტიკოსთა ყურადღება მიიპყრო შესრულებული როლით ფილმში „ეშმაკის განდევნა ემილი როუზისგან“. 2007 წლიდან ურთიერთობაში იმყოფებოდა მაიკლ ჰოლთან. 2008 წელს წყვილი დაქორწინდა, 2011 წელს განქორწინდნენ. 2006 წელს ნომინირებული იყო სატურნის ჯილდოზე ფილმში შესრულებული როლისთვის „ეშმაკის განდევნა ემილი როუზისგან“.

### მსახიობი
## რესურსები ინტერნეტში 
* 
*ჯენიფერ კარპენტერი  

## სქოლიო 
კატეგორია:ამერიკელი მსახიობები
კატეგორია:დაბადებული 1979
კატეგორია:დაბადებული 7 დეკემბერი
კატეგორია:ცოცხალი ადამიანები
მანანა კობახიძე

**მანანა კობახიძე** (დ. 3 თებერვალი, 1968, თბილისი) — ქართველი თანამდებობის პირი, ისტორიკოსი, იურისტი, პოლიტიკოსი. საქართველოს პარლამენტის თავმჯდომარის პირველი მოადგილე 2012-2016 წლებში. ქართული ოცნება — დემოკრატიული საქართველოს თავმჯდომარე.

## ბიოგრაფია
1985-1990 წლებში სწავლობდა ივანე ჯავახიშვილის სახელობის თბილისის სახელმწიფო უნივერსიტეტში ისტორიის ფაკულტეტზე, ხოლო 1998-2003 წლებში თბილისის იურიდიულ ინსტიტუტში.  1990-1991 წლებში მუშაობდა საქართველოს ტელე-რადიო დეპარტამენტში კორესპონდენტად, 1991-2001 წლებში იყო თბილისის 54-ე საჯარო სკოლის პედაგოგი. 1995-1996 წლებში მუშაობდა სპეციალისტად თბილისის მერიის განათლების  სამმართველოს პედაგოგიურ ინოვაციათა ცენტრში. 2004-2009 წლებში იყო  საზოგადოებრივი ორგანიზაციის „კონსტიტუციის 42-ე მუხლი“ გამგეობის თავმჯდომარე, მოგვიანებით კი აღმასრულებელი დირექტორი. მანანა კობახიძე არის ორგანიზაციის  „საქართველოს ადვოკატები დამოუკიდებელი პროფესიისთვის“  დამფუძნებელი, გამგეობის წევრი და  საქართველოს ადვოკატთა ასოციაციის წევრი. 

2012-2016 წლებში იყო  საქართველოს მე-8 მოწვევის პარლამენტის წევრი (საჩხერის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“.  საქართველოს პარლამენტის თავმჯდომარის პირველი მოადგილე 2012-2016 წლებში.  2016-2017 წლებში — საქართველოს მე-9 მოწვევის პარლამენტის წევრი  პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2017 წლიდან საქართველოს საკონსტიტუციო სასამართლოს წევრი.

## რესურსები ინტერნეტში
კატეგორია:დაბადებული 3 თებერვალი
კატეგორია:დაბადებული 1968
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს საკონსტიტუციო სასამართლოს წევრები
კატეგორია:საქართველოს VIII მოწვევის პარლამენტის წევრები
კატეგორია:საქართველოს IX მოწვევის პარლამენტის წევრები
კატეგორია:საქართველოს IX მოწვევის პარლამენტის ქალი წევრები
კატეგორია:თბილისში დაბადებულები
მანანა
კატეგორია:„ქართული ოცნების“ წევრები
კატეგორია:ცოცხალი ადამიანები
Freak Out!

***Freak Out!*** — ამერიკულ ჯგუფ The Mothers of Invention-ის სადებიუტო ალბომი. გამოიცა 1966 წლის 27 ივნისს. ითვლება როკ-მუსიკის ერთ-ერთ პირველ კონცეპტუალურ ალბომად. წარმოადგენს ჯგუფის ლიდერ ფრენკ ზაპას მიერ ამერიკული პოპ-კულტურის სატირულ გადმოცემას.

## სიმღერების სია 
## სქოლიო 
კატეგორია:The Mothers of Invention-ის ალბომები
კატეგორია:1966 წლის სადებიუტო ალბომები
კატეგორია:კონცეპტუალური ალბომები
კატეგორია:MGM Records-ის ალბომები
კატეგორია:Verve Records-ის ალბომები
ფრიდრიხ III (სრი)

მინიატიურა|ფრიდრიხ III-ის პორტრეტი
**ფრიდრიხ მშვიდობიანი** (დ. 21 სექტემბერი, 1415 — გ. 19 აგვისტო, 1493) — 1424 წლიდან ავსტრიის ჰერცოგი, როგორც **ფრიდრიხ V**, 1440 წლიდან გერმანიის მეფე, როგორც **ფრიდრიხ IV**, და 1452 წლიდან საღვთო რომის იმპერატორი, როგორც **ფრიდრიხ III**.

1452 წელს, 37 წლის ასაკში ის დაქორწინდა პორტუგალიის მეფე დუარტე I-ის 18 წლის ქალიშვილზე, ელეანორაზე, რომლის მზითევიც გამოადგა შემდგომში მას, რომ შეემცირებინა ვალები და განემტკიცებინა ძალაუფლება.

77 წლის ასაკში, ლინცში, ფეხის ამპუტირების შედეგად ძლიერი სისხლდენის გამო ფრიდრიხი გარდაიცვალა. 1493 წელს, ათწლიანი თანამმართველობის შემდეგ, ფრიდრიხი შეცვალა მისმა შვილმა, მაქსიმილიან I-მა.

ფრიდრიხი იყო უკანასკნელი იმპერატორი, რომელიც რომში იქნა ნაკურთხი. ამასთან ერთად, ეწინააღმდეგებოდა საღვთო რომის იმპერიის გარდაქმნით პროცესებს და გააფრთებით ცდილობდა თავიდან აერიდებინა კურფიურსტთა მიერ სხვა კანდიდატურის გამეფება.

## რესურსები ინტერნეტში 
ფრიდრიხ III

კატეგორია:საღვთო რომის იმპერატორები
კატეგორია:დაბადებული 21 სექტემბერი
კატეგორია:დაბადებული 1415
კატეგორია:გარდაცვლილი 19 აგვისტო
კატეგორია:გარდაცვლილი 1493
კატეგორია:გერმანიის მეფეები
კატეგორია:ჰაბსბურგები
ჩადუნელები

**ჩადუნელი** — ქართული გვარი. ერთი ვერსიით, გვარი ჩადუნელი მომდინარეობდეს სამოსახლო პუნქტის სახელიდან ჩადუნა, თუმცა, ამას ეწინააღმდეგება ამავე ძირის მქონე გვარის, ჩადუნაშვილის არსებობა, რომელიც ჩადუნის საკუთარ სახელად გულისხმობს.

საქართველოში 3335 ჩადუნელი ცხოვრობს, 1618 კაცი და 1717 ქალი. ბორჯომში 827, თბილისში – 738. ხაშურში 636. 

## რესურსები ინტერნეტში 
* იუსტიციის სახლის მონაცემები 
* ჩადუნელი 

კატეგორია:ჩადუნელები
საფრანგეთ-ვიეტნამის მეორე ომი

**საფრანგეთ-ვიეტნამის მეორე ომი**,   — საფრანგეთის  ბრძოლა ვიეტნამის დაპყრობისათვის. მიმდინარეობდა 1883-1884 წლებში. ამ ომით დამთავრდა ფრანგების მიერ ვიეტნამის დაპყრობა. 1883 წლის 19 აგვისტოს ფრანგულმა საექსპედიციო კორპუსმა დაიპყრო მდინარე ჰონგჰის (წითელი) დელტაში მდებარე ქალაქი ჰაიზიონგი. შემდგომ ფრანგებმა დაიკავეს მდინარე ჰიუეს შესართავში მდებარე თუენანის ფორტები, რომლებიც დედაქალაქის ავანპოსტებს წარმოადგენდნენ. ფრანგებს თითქმის ერთი წელი დასჭირდათ, რომ ჩრდილოეთ ვიეტნამის შუა რაიონისა და მდინარე ჰონგჰის დელტის ძირითად ცენტრებს დაპატრონებოდნენ. 1884 წლის 6 ივნისს ვიეტნამის სამეფო კარმა დადო საზავო ხელშეკრულება (ჰიუეს ზავი), რომლის თანახმად, ვიეტნამი ცნობდა საფრანგეთის პროტექტორატს, რაც არსებითად მთელი ვიეტნამის საფრანგეთის კოლონიად გადაქცევას ნიშნავდა.

## იხილეთ აგრეთვე 
* საფრანგეთ-ვიეტნამის პირველი ომი

## ლიტერატურა 
კატეგორია:XIX საუკუნის ომები
კატეგორია:საფრანგეთის ისტორია
კატეგორია:ვიეტნამის ისტორია